**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD - 1591/2015

**1680a**

**S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona o dobrovoľnej vojenskej príprave a o zmene a doplnení niektorých zákonov **(tlač 1680) - druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **1680** z 25. septembra 2015 pridelila vládny návrh zákona o dobrovoľnej vojenskej príprave a o zmene a doplnení niektorých zákonov **(tlač 1680)** na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre obranu a bezpečnosť ako gestorskému

 Výbory prerokovali predmetný návrh zákona v stanovenej lehote.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor Národnej rady Slovenskej republiky** uznesením č. 696 z 3. novembra 2015 odporučil Národnej rade Slovenskej republiky vládny návrh zákona schváliť s pripomienkami.

 **Výbor Národnej rady Slovenskej republiky pre obranu a bezpečnosť** uznesením č. 223 z 3. novembra 2015 odporučil Národnej rade Slovenskej republiky vládny návrh zákona schváliť s pripomienkami.

V čl. I § 2 ods. 3 písm. e) sa slová „osobitného predpisu1)“ nahrádzajú slovami „osobitného predpisu7)“.

Poznámka pod čiarou k odkazu 7 znie:

„7) Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení zákona č. .../2015 Z. z.“.

V tejto súvislosti sa vykoná prečíslovanie odkazov a poznámok pod čiarou a vykoná úprava súvisiacich poznámok pod čiarou.

 Navrhuje sa oprava odkazu a poznámky pod čiarou vložením novej poznámky pod čiarou.

 Ústavnoprávny výbor Národnej rady Slovenskej republiky

 **Gestorský výbor odporúča schváliť**

V čl. I § 3 ods. 1 sa slová „úrad a veliteľ je povinný“ nahrádzajú slovami „úrad a veliteľ sú povinní“.

Uvedená povinnosť sa vzťahuje pre oba subjekty, preto sa navrhuje vyjadrenie v plurále.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 3 ods. 4 sa slová „bez zbytočného odkladu“ nahrádzajú slovami „bezodkladne“.

Rovnaká úprava sa vykoná v čl. XIII 16. bode § 14a odsekoch 3 a 4.

Navrhuje sa terminologické zjednotenie s § 3 ods. 5, § 12 ods. 7.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 3 ods. 5 sa slová „na súde8)“ nahrádzajú slovami „na súde7)“.

 Spresňuje sa odkaz na príslušný právny predpis, rovnako, ako je to v odseku 4.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I poznámke pod čiarou k odkazu 7 sa citácia „Zákon č.“ nahrádza citáciou „§ 9 zákona č.“.

Navrhuje sa konkretizácia ustanovenia citovaného právneho predpisu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča neschváliť**

V čl. I § 4 ods. 3 písm. c) sa za slová „a pokynmi“ vkladajú slová „na zabezpečenie riadneho výkonu dobrovoľnej vojenskej prípravy,“.

Ide o terminologické spresnenie v nadväznosti na všeobecné ustanovenie § 2 ods. 3 písm. e) návrhu zákona.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 6 ods. 1 sa slovo „vedie“ nahrádza slovom „vedú“.

Spracúvanie údajov sa vzťahuje pre oba subjekty, preto sa navrhuje vyjadrenie v plurále.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 7 ods. 1 písm. b) sa slovo „povinnosť3)“ nahrádza slovom „povinnosť2)“ a slovo „prevzal,4)“ sa nahrádza slovom „prevzal,3)“. Spresňujú sa odkazy na príslušné právne predpisy, rovnako, ako je to v § 2 ods. 2 návrhu zákona.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 7 ods. 7 písm. b) sa slová „závery o zdravotnej spôsobilosti a psychickej spôsobilosti“ nahrádzajú slovami „závery posúdenia zdravotnej spôsobilosti a posúdenia psychickej spôsobilosti“.

Navrhuje sa spresnenie v nadväznosti na ustanovenie § 8 ods. 8, podľa ktorého sa zdravotná spôsobilosť posudzuje na podklade zdravotnej dokumentácie.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 9 ods. 2 písmeno e) znie:

„e) adresu trvalého pobytu a ak má prechodný pobyt, aj adresu prechodného pobytu,“.

Zmena sa navrhuje z dôvodu, precizovania ustanovenia.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 9 ods. 4 písm. e) sa za slová „trvalého pobytu“ vkladajú slová „kontaktnej osoby“ a slová „a prechodného pobytu kontaktnej osoby“ sa nahrádzajú slovami „a ak má prechodný pobyt, aj adresu jej prechodného pobytu“.

Zmena sa navrhuje z dôvodu, precizovania ustanovenia rovnako ako v § 9 ods. 2 písm. e).

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 9 ods. 6 sa v druhej vete za slovo „Zoznam“ vkladá slovo „vojakov dobrovoľnej vojenskej prípravy“.

Ide o terminologické spresnenie.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 11 ods. 3 sa slová „dobu trvania výcviku“ nahrádzajú slovami „čas trvania výcviku“.

Úprava sa navrhuje v nadväznosti na ustanovenie § 11 ods. 2, ktorý upravuje členenie výcvikového dňa.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 14 ods. 1 písmená e), g), i), j) a o) sa upravia rovnako štylisticky ako písmená a) až d), f) h), k) až l) a p) na začiatku s uvedením slovesného tvaru a v písm. f) sa slová „nemusí tak urobiť,“ nahrádzajú slovami „to neplatí,“.

Navrhuje sa jednotná úprava pre celé ustanovenie odseku 1 a legislatívno-technická úprava textu za bodkočiarkou.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 14 ods. 1 písm. n) sa slová „za účelom ochrany majetku štátu alebo za účelom“ nahrádzajú slovami „z dôvodu ochrany majetku štátu alebo z dôvodu“.

 Ide o jazykovú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 19 ods. 2 sa slová „príkaz vydané vojakovi dobrovoľnej vojenskej prípravy a pokyn“ nahrádzajú slovami „príkaz a pokyn vydané vojakovi dobrovoľnej vojenskej prípravy“.

Navrhuje sa spresnenie ustanovenia v nadväznosti na text zo všeobecných ustanovení § 2 ods. 3 písm. e).

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I  poznámke pod čiarou k odkazu 25 sa citácia „Zákon č.“ nahrádza citáciou „§ 2 písm. a) zákona č.“.

Navrhuje sa spresniť odkaz na konkrétne ustanovenie právneho predpisu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. I § 33 ods. 2 sa slovo „patrí“ nahrádza slovami „sa poskytuje“.

Zmena v oboch prípadoch korešponduje ustanoveniu odseku 1, podľa ktorého jednorazové odškodnenie možno poskytnúť.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. III 2. bod znie:

„2. V § 10 ods. 3 sa za slovo „zálohe“ vkladá čiarka a slová „vykonávajúci odbornú prípravu“ sa nahrádzajú slovami „ktorí vykonávajú pravidelné cvičenie alebo plnia úlohy ozbrojených síl a vojaci dobrovoľnej vojenskej prípravy,“.

Ide o legislatívno-technickú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. VII 3. bode § 36 ods. 4 písm. e) sa slová „predpisu,42a)“ nahrádzajú slovami „predpisu,13ba)“ a slová „predpisu,13ba)“ sa nahrádzajú slovami „predpisu,13bb)“. Zároveň sa vypúšťa poznámka pod čiarou k odkazu 42a.

Navrhuje sa spresnenie odkazu, ktorý má byť rovnaký ako v 2. bode tejto novely zákona.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. IX 2. bode § 24 ods. 4 písm. a) sa za slovom „čiarkou“ čiarka nahrádza slovom „a“ a  slová „na konci sa bodka nahrádza čiarkou a pripájajú sa“ sa nahrádzajú slovami „na konci sa pripájajú“.

Ide o legislatívno-technickú úpravu z dôvodu, že písmeno „a“ nekončí bodkou.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 16. bode § 14e ods. 2 sa slová „Za účelom včasného“ nahrádzajú slovami „Z dôvodu včasného“.

Ide o jazykovú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 16. bode § 14h ods. 2 sa slovo „patrí“ nahrádza slovami „sa poskytuje“.

Navrhuje sa rovnaká úprava ako k § 33 návrhu zákona. Zmena v oboch prípadoch korešponduje ustanoveniu odseku 1, podľa ktorého jednorazové odškodnenie možno poskytnúť.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII sa vypúšťa 17. bod.

V tejto súvislosti sa vykoná prečíslovanie novelizačných bodov

Vypustenie sa navrhuje z dôvodu, že zmena bola už vykonaná zákonom o štátnej službe profesionálnych vojakov (4. bod v čl. V) .

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 23. bod znie:

„23. V § 18 ods. 8 sa v prvej vete za slová „mimoriadnej služby“ vkladá čiarka a  slová „alebo odbornej prípravy“ sa nahrádzajú slovami „pravidelného cvičenia alebo plnenia úloh ozbrojených síl“ a v tretej vete sa za slová „mimoriadnej služby“ vkladá čiarka a  slová „alebo po skončení odbornej prípravy“ sa nahrádzajú slovami „po skončení pravidelného cvičenia alebo po skončení plnenia úloh ozbrojených síl“.“.

 Ide o legislatívno-technickú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 28. bode § 21 ods. 3 písm. m) sa slová „odseku 13“ nahrádzajú slovami „odseku 16“.

Úprava nadväzuje na prijatú zmenu v schválenom zákone o štátnej službe profesionálnych vojakov - tlač 1049.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 32. bod znie:

„32. V § 21 ods. 9 sa slová „Podmienky zdravotnej spôsobilosti a zdravotnej klasifikácie na výkon mimoriadnej služby alebo alternatívnej služby registrovaných občanov, vojakov v zálohe a vojakov mimoriadnej služby“ nahrádzajú slovami „Posudzovanie zdravotnej spôsobilosti vojakov v zálohe na zaradenie do aktívnych záloh a registrovaných občanov, vojakov v zálohe a vojakov mimoriadnej služby na výkon mimoriadnej služby alebo alternatívnej služby“.

Úprava sa navrhuje z dôvodu zjednotenia textu so splnomocňovacím ustanovení v čl. I § 8 ods. 11 návrhu zákona a § 19 ods. 7 zákona o štátnej službe profesionálnych vojakov.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII sa za 33. bod vkladá nový 34. bod, ktorý znie:

„34. V § 21 ods. 14 sa slová „odseky 10 a 11“ nahrádzajú slovami „odseky 12 a 13“.“.

V tejto súvislosti sa vykoná prečíslovanie novelizačných bodov.

Navrhuje sa úprava vnútorných odkazov v nadväznosti na bod 12 čl. V zákona o štátnej službe profesionálnych vojakov.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XIII 34. bod znie:

„34. Za § 22a sa vkladá § 22b, ktorý vrátane nadpisu znie:

„§ 22b

Prechodné ustanovenia účinné od 2. januára 2016

 Odborná príprava vykonaná pred 2. januárom 2016 sa považuje za pravidelné cvičenie podľa zákona účinného od 2. januára 2016.

Dohody o zaradení do aktívnych záloh uzatvorené pred 2. januárom 2016 na dobu jedného roka skončia uplynutím tejto doby.

Dohody o zaradení do aktívnych záloh uzatvorené pred 2. januárom 2016 na dobu dvoch rokov až piatich rokov skončia uplynutím jedného roka odo dňa uzatvorenia, ak pred uplynutím tejto doby nedôjde k uzatvoreniu dodatku k dohode o zaradení, ktorým sa upravia podmienky prípravy na výkon mimoriadnej služby, plnenie úloh ozbrojených síl a nároky podľa zákona účinného od 2. januára 2016.“.“.

V tejto súvislosti sa v 35. bode upraví úvodná veta, slová „§ 22a“ sa nahrádzajú slovami „§ 22b“ a slová „§ 22b“ sa nahrádzajú slovami „§ 22c“.

Navrhuje sa nahradiť znenie 34. bodu doplnením nového prechodného ustanovenia do návrhu novely zákona v čl. XIII s legislatívno-technickou úpravou. V nadväznosti na zmenu účinnosti návrhu zákona sa navrhuje túto zmenu premietnuť aj v tomto prechodnom ustanovení novely zákona o brannej povinnosti.

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

Čl. XIII sa dopĺňa 37. bodom, ktorý znie:

„37. Slová „obvodný úrad v sídle kraja“ vo všetkých tvaroch sa v celom texte zákona nahrádzajú slovami „okresný úrad v sídle kraja“ v príslušnom tvare.“.“.

Ide o legislatívno-technickú úpravu nadväzujúcu na § 9 ods. 15 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XVI 1. bod znie:

„1. V § 10 ods. 6 sa za slovo „práce“ vkladá čiarka a vkladajú slová „pravidelného cvičenia alebo plnenia úloh ozbrojených síl Slovenskej republiky,33a)“.

Poznámka pod čiarou k odkazu 33a) znie:

„33a) § 14d zákona č. 570/2005 Z. z. o brannej povinnosti a o zmene a doplnení niektorých zákonov v znení zákona č. 281/2015 Z. z.“.“.

Ide o legislatívno-technickú úpravu.

 Ústavnoprávny výbor Národnej rady Slovenskej republiky

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

V čl. XVIII sa slová „1. januára 2016“ nahrádzajú slovami „2. januára 2016“.

 Navrhuje sa zmena účinnosti návrhu zákona na 2. januára 2016. Posunutie účinnosti aspoň o jeden deň je nevyhnutné z dôvodu, že čl. XIII návrhu zákona v bode 15, ktorým sa s účinnosťou od 1. januára 2016 má novelizovať zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov v časti upravujúcej zaradenie do aktívnych záloh ozbrojených síl Slovenskej republiky (§ 14), koliduje s bodom 3 čl. V zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov, ktorým sa k rovnakému dátumu, t. j. k 1. januáru 2016, mení zákon o brannej povinnosti v rovnakej časti (§ 14). Keďže účinnosť oboch právnych úprav by nastala v jeden deň, a aby sa predišlo prípadným výkladovým problémom, je potrebné posunúť účinnosť návrhu zákona, čím sa zachová potrebná časová postupnosť ako aj zrozumiteľnosť dotknutého ustanovenia zákona o brannej povinnosti.

V tejto súvislosti navrhujem neschváliť 28. bod z časti C stanoviska Kancelárie Národnej rady Slovenskej republiky odbor legislatívy a aproximácie práva

 Výbor Národnej rady Slovenskej republiky pre obranu a bezpečnosť

 **Gestorský výbor odporúča schváliť**

 Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1 až 4 a 6 až 32** hlasovať spoločne, a tieto  **schváliť.**

 O bode **5** samostatne, a tento **neschváliť**.

**IV.**

Gestorský výbor na základe stanovísk výborov k vládnemu návrhu zákona o dobrovoľnej vojenskej príprave a o zmene a doplnení niektorých zákonov **(tlač 1680)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

 Gestorský výbor určil spoločného spravodajcu výborov **Petra ŠUCU** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k vládnemu návrhu zákona o dobrovoľnej vojenskej príprave a o zmene a doplnení niektorých zákonov **(tlač 1680)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 241** na svojej **82. schôdzi.**

V Bratislave 10. novembra 2015

**Jaroslav BAŠKA v. r.**

predseda výboru